ഇപ്പോഴത്തെ ജോർദാനിലെ സ്ത്രീകളുടെ അവകാശങ്ങൾക്കുവേണ്ടിയുള്ള നിയമവ്യവസ്ഥയ്ക്കു അടിസ്ഥാനം, ജോർദാനിയൻ ഭരണഘടന, ഒരു സിവിൽ സ്റ്റാറ്റസ് കോഡ്, പെഴ്സണൽ ലോ, മനുഷ്യാവകാശങ്ങൾക്കുള്ള അന്താരാഷ്ട്രീയ നിയമം എന്നിവയാണ്. ജോർദാനിലെ സ്ത്രീകളോട് എങ്ങനെ പെരുമാറണം എന്നത്, പരമ്പരാഗതമായതും സാംസ്കാരികമായതുമായ തത്ത്വങ്ങളും സ്വാധീനിക്കുന്നുണ്ട്. 1974 വരെ ജോർദ്ദാനിലെ സ്ത്രീകൾക്ക് വോട്ട് ചെയ്യാനുള്ള അവകാശം ഇല്ലായിരുന്നു. ഈ പ്രദേശത്തെ സംബന്ധിച്ച്, സ്ത്രീവോട്ടവകാശം വളരെത്താമസിച്ചാണ് ജോർദ്ദാനിൽ നടപ്പാക്കിയത്. ഇസ്രായേൽ, സിറിയ, ലെബനൻ, ഈജിപ്ത്, യെമെൻ, ടർക്കി, ഇറാൻ എന്നീ രാജ്യങ്ങൾ സ്ത്രീ സമ്മതിദാനാവകാശം 1967ത്തന്നെ നടപ്പാക്കിയിരുന്നു. 

1952ലാണ് ജോർദ്ദാനിയൻ ഭരണഘടന എഴുതപ്പെട്ടത്. ജൊർദ്ദാൻ ഭരണഘടന പറയുന്നത്: എല്ലാ ജോർദ്ദാൻകാരും നിയമത്തിനു മുമ്പിൽ ഒരുപോലെയാണ്. അവരുടെ അവകാശത്തിന്റെയും കടമയുടെയും കാര്യത്തിൽ, മതത്തിന്റെയോ ഭാഷയുടെയൊ വർഗ്ഗത്തിന്റെയോ അടിസ്ഥാനത്തിലുള്ള യാതൊരു വിവേചനവും അവർതമ്മിൽ ഇല്ല എന്നാണ്. എല്ലാവരുടേയും അടിസ്ഥാന അവകാശങ്ങളും രാഷ്ട്രീയപ്രാതിനിധ്യവും ഭരണഘടനാപരമായ അനേകം സൗകര്യങ്ങൾകൊണ്ട് ഉറപ്പിക്കുന്നു. ഉദാഹരണത്തിനു, ആർട്ടിക്കിൾ 22 പറയുന്നത്: ഓരോ ജോർദ്ദാനിയനും പൊതുസംവിധാനത്തിൽ നിയമിതനാകാൻ തുല്യമായ അവസരമാണുള്ളത് എന്നാണ്. അത്തരം നിയമനം പൂർണ്ണമായും സാമർഥ്യത്തിന്റെയും യോഗ്യതയുടേയും അടിസ്ഥാനത്തിലായിരിക്കണം എന്നു ഈ ആർട്ടിക്കിൾ ഉറപ്പിക്കുന്നു. സ്ത്രീകൾക്കായി പാർലിമെന്റിൽ സ്ഥാനം പ്രത്യെകിച്ച് സംവരണം ചെയ്തിരിക്കുന്നു. ജോർദ്ദാൻ സ്ത്രീകളുടെ അടിസ്ഥാന മനുഷ്യാവകാശത്തെ മാനിക്കുന്ന രാജ്യമായി കരുതുന്നു. 

നിയമവ്യവസ്ഥ
വിദ്യാഭ്യാസം
സാമൂഹ്യപ്രാതിനിധ്യം
രാഷ്ട്രീയപ്രാതിനിധ്യം